O‘zbekistonda “Muslim TV” internet telekanali ish boshladi

Muborak Ramazon oyida O‘zbekiston musulmonlari idorasining “Muslim TV” internet telekanali ish boshladi. Bu haqda idora matbuot xizmati ma’lum qildi.

“Muslim TV” internet tarmog‘ida katta auditoriyaga ega bo‘lgan “ITV.uz” interaktiv televideniyesi bilan hamkorlikda yo‘lga qo‘yildi.
Unga ulangan va internet tarmog‘idagi “ITV.uz”  saytidan ro‘yxatdan o‘tgan holda telekanal ko‘rsatuvlarini tomosha qilish mumkin. Mobil qurilmalar uchun esa “ITV.uz” mobil dasturini ko‘chirib olish kerak bo‘ladi.